ไอโชว์สปีด

**ดาร์เรน เจสัน วัตกินส์ จูเนียร์** (; เกิด 21 มกราคม ค.ศ. 2005) รู้จักกันดีในนาม **ไอโชว์สปีด** () (หรือเรียกสั้น ๆ ว่า **สปีด** ()) เป็นแร็ปเปอร์ สตรีมเมอร์ นักดนตรี และผู้มีชื่อเสียงทางอินเทอร์เน็ตชาวอเมริกัน เขาเป็นที่รู้จักจากการสตรีมสดโดยเล่นวิดีโอเกมเป็นหลัก เช่น *[[โรบล็อกซ์]]*, *[[ฟอร์ตไนต์]], [[Talking Ben]]* และ *ฟีฟ่า* วัตคินส์มีชื่อเสียงจากการสตรีมเกมแบบป่วน ๆ และการสตรีมเดินทางไปยังสถานที่ต่าง ๆ ซึ่งได้รับความนิยมเป็นอย่างมาก

วัตกินส์เกิดและเติบโตในสหรัฐ และได้สร้างช่องยูทูบชื่อ "IShowSpeed" ใน ค.ศ. 2016 โดยได้โพสต์เนื้อหาเกี่ยวกับเกมเป็นหลัก ตั้งแต่ปี ค.ศ. 2022-2023 เขาได้รับความนิยมอย่างมากเนื่องจากคลิปไวรอลวิดีโอต่าง ๆ ของเขา ซึ่งมีเนื้อหาโดยมีเขาโมโหและตะโกนโวยวายจากการเล่นเกม ใน ค.ศ. 2022 เขาได้รับเลือกเป็น Breakout Streamer แห่งปีในงานสตรีมมีอะวอร์ด ครั้งที่ 12 และยังได้ลงแข่งในงานฟุตบอลการกุศล Sidemen Charity Football Match เขาชื่นชอบนักฟุตบอล คริสเตียโน โรนัลโด และทำคอนเทนต์เกี่ยวกับเขาบ่อยครั้ง

## ชีวิตช่วงต้น
ดาร์เรน เจสัน วัตกินส์ จูเนียร์เกิดในวันที่ 21 มกราคม ค.ศ. 2005ที่ซินซินแนติ รัฐโอไฮโอ

วัตกินส์เข้าร่วมยูทูบใน ค.ศ. 2016 โดยอัปโหลดวิดีโอการเล่นเกมของตนเอง ราวๆ เดือนธันวาคม 2017 เขาก็ได้เริ่มหันมาสตรีมสดเล่นวิดีโอเกมอย่าง NBA 2K และ Fortnite แต่ก็ได้ผู้ชมเพียงแค่ไม่กี่คนเท่านั้น

## อาชีพอินฟลูเอนเซอร์
### 2021: ชื่อเสียงช่วงแรก, โดนแบนออกจากทวิตซ์
วัตกินส์เริ่มมีชื่อเสียงขึ้นในปี ค.ศ. 2021 เมื่อผู้ชมของวัตกินส์ได้นำวิดีโอตอนเขาโมโหและตะโกนในขณะสตรีมสดลงบนแพลตฟอร์มติ๊กต็อก ส่งผลให้วัตกินส์ได้รับความนิยมและกลายเป็นมีมอย่างรวดเร็ว และการกระทำของวัตกินส์ส่งผลให้ถูกแบนบนแพลตฟอร์ม ทวิตซ์ และวิดีโอเกมส์ออนไลน์ วาโลแรนต์ สื่อเกม โคตาคุ ได้ให้นิยามกับวัตคินส์ว่าเป็น "สตรีมเมอร์ที่เติบโตไวและยิ่งใหญ่ที่สุด"

ในเดือนธันวาคม 2021 วัตกินส์ได้เข้าร่วมรายการ "e-dating" ซึ่งจัดโดย อาดิน รอสส์ บนแพลตฟอร์ม ทวิตซ์ บทสทนาระหว่างวัตกินส์ และ ผู้เข้าร่วมคือ แอส แคช เริ่มบานปลายจนหลายๆสื่อได้ตีความว่าเป็นการข่มขืนทางวาจา และวัตกินส์ก็ได้เป็นผู้เข้าแข่งขันคนแรกที่ถูกคัดออก และหลังจากเกมจบได้ไม่นาน วัตกินส์ได้กลับเข้ามาในห้องสนทนา ดิสคอร์ด อีกครั้ง และเริ่มพูดวาจาเชิงคุกคามทางเพศต่อ แอส แคช และด่าทอเธอด้วยถ้อยคำลามก ด้วยเหตุนี้ อาดิน เลยเตะวัตกินส์ออกจากห้องสนทนาไป และได้กล่าวขอโทษต่อ แคช แทนพฤติกรรมของวัตกินส์ และในเวลาต่อมา วัตกินส์ก็ได้ถูกแบนออกจากแพลตฟอร์ม ทวิตซ์ ด้วยเหตุผลว่า "เป็นการบังคับหรือข่มขู่ทางเพศ"

### 2022-2023: เริ่มได้รับความนิยม, ข้อวิจารณ์
ในเดือนเมษายน 2022 คริปวิดีโอของวัตกินส์ในขณะที่กำลังเล่นวิดีโอเกมส์ วาโลแรนต์ และไลฟ์สตรีมตามปกติ ก็ได้ถูกเผยแพร่ออกมา โดยวัตกินส์ได้บอกผู้เล่นหญิงคนหนึ่งว่า "เลิกเล่นเกมแล้วไปช่วยสามีเธอล้างจานเถอะ" และด่าทอด้วยถ้อยคำหยาบคายมากมาย ส่งผลให้ ซาร่า ดาดาฟชาร์ โปรดิวเซอร์ของเกม สั่งแบน วัตกินส์ อย่างถาวรจากวาโลแรนต์ และเกมอื่น ๆ ของค่าย Riot Games ทั้งหมด วัตกินส์ ได้รีบออกมาขอโทษสำหรับพฤติกรรมของเขา และยอมรับว่า "ผิด" และอ้างว่าเขาได้รับคอมเมนต์เหยียดหยามจากผู้เล่นคนอื่นในวันนั้น

ในเดือนกรกฏาคม 2022 วัตกินส์ได้จุดประทัดรูปพิคาชูภายในห้องนอนตนเอง เพื่อเฉลิมฉลองวันประกาศอิสรภาพของสหรัฐ จนเกือบทำให้บ้านเกิดไฟไหม้ และภายในเดือนเดียวกัน วัตกินส์ ก็ถูกแบนบนแพลตฟอร์ม ยูทูป เป็นเวลา 1 สัปดาห์ หลังจากที่เขาสตรีมวิดีโอเกมส์ ไ''มน์คราฟต์'' และลงม็อดทางเพศชื่อ "Jenny's Mod" ต่อหน้าผู้ชม 96,000 คนในขณะนั้น แม้ว่าวัตคินส์จะปิดหน้าจอตอนกำลังเล่น แต่เขาก็สลับจอไปมา จนกระทั่งจอของวัตคินส์ก็ได้เปิดอย่างไม่ตั้งใจ และตัวละครในวิดีโอเกม ก็ได้แสดงพฤติกรรมทางเพศอย่างชัดเจน หลังจากนั้น วัตกินส์ ก็ได้ยืนยันว่าถูกแบนจริงๆ และกล่าวว่าจะไม่กลับมาสตรีมในแพลตฟอร์มยูทูปอีก

ในเดือนสิงหาคม 2022 ขณะที่เขากำลังสตรีมสดบนยูทูบ วัตกินส์ถูกสวาทติง โดยเจ้าหน้าที่ได้ใส่กุญแจมือให้วัตกินส์และเพื่อนของวัตกินส์ก็ได้แอบสตรีมถ่ายเหตุการณ์บนมือถือ จนเจ้าหน้าที่ก็ได้บังคับให้หยุดการสตรีม วัตกินส์ได้ออกมาบอกว่าตนเองถูกจับเข้าคุก และต้องให้อาดิน รอสส์ มาประกันตัวออกไป และกลับมาสตรีมอีกครั้งในวันที่ 11 สิงหาคม

ในเดือนกันยายน 2022 วัตกินส์ได้ลงเล่นฟุตบอลในแมตซ์การกุศล *Sidemen Charity Football Match* ในระหว่างการแข่งขัน เขามีปากเสียงกับ มาร์ก แคลตเทนเบิร์ก อดีตผู้ตัดสินฟุตบอลชาวอังกฤษ เนื่องจากไม่พอใจที่กรรมการไม่ให้คะแนนประตูที่เขายิงได้ เนื่องจากล้ำหน้า วัตกินส์ อารมณ์ขึ้นจนถึงขนาดคว้าเสื้อที่ตัวเองถอดระหว่างดีใจมาฟาดใส่กรรมการ จนโดนใบเหลือง

ในเดือนพฤศจิกายน 2022 ทางช่อง Sky Sports ประกาศหยุดการนำเสนอวัตกินส์บนแพลตฟอร์มของพวกเขา และลบคอนเทนต์ทั้งหมดที่มีวัตกินส์ออกไป หลังจากมีการเปิดเผยความคิดเห็นในอดีตของวัตกินส์ ที่เกี่ยวกับการเหยียดเพศและดูถูกผู้อื่น  ในวันที่ 16 พฤศิกายน วัตกินส์ตกเป็นที่วิพากษ์วิจารณ์เนื่องจากเขาถูกหาว่าทำการหลอกลวงผ่านคริปโทเคอร์เรนซีโดยใช้วิธีการปั่นราคาแล้วเทขายเหรียญที่เขามีส่วนร่วมด้วยคือ *Paradox Coin* ซึ่งเหรียญสามารถได้รับจาก *The Paradox Metaverse* ซึ่งเป็นเกมแอ็คชั่นพจญภัยที่วัตกินส์ได้โปรโมทให้ และในวันรุ่งขึ้นวัตกินส์ได้ไลฟ์สดเพื่อชี้แจ้งประเด็นดังกล่าวพร้อมกล่าวขอโทษว่า "ผมทำหลายอย่างให้พวกคุณ ผมทำผิดพลาด ผมไม่ได้ฉลาดขนาดนั้นผมพูดตามตรง ผมทำความผิดพลาดที่ผมไม่คิดอยากจะทำเลยแต่ผมไม่ใช่คนหลอกลวง"

ในเดือนธันวาคม 2022 วัตกินส์สามารถคว้ารางวัล สตรีมมีอะวอร์ด สาขา "Breakout Streamer" ในงาน สตรีมมีอะวอร์ด ครั้งที่ 12 ได้ และในเดือนเดียวกัน ในระหว่างการแข่งขันฟุตบอลโลก 2022 จัดขึ้นที่ กาตาร์ คู่ โปรตุเกส พบ สวิตเซอร์แลนด์ ในรอบ 16 ทีมสุดท้าย วัตกินส์ได้เข้าไปหาผู้ชมชาวจีนคนหนึ่งที่ใส่เสื้อทีมชาติอาร์เจนติน่าเพื่อพูดคุยด้วย และชายคนนั้นดูสับสนอย่างเห็นได้ชัด เนื่องจากสื่อสารภาษาอังกฤษไม่ค่อยได้ โดยวัตกินส์เริ่มพูด "โคนิจิวะ" คำทักทายของประเทศญี่ปุ่นซ้ำๆไปมา และเลียนเสียงเหมือนภาษาจีน และหลังจากคริปวิดีโอถูกเผยแพร่ไป เขาก็ได้อัปโหลดวิดีโอขอโทษลงบนทวิตเตอร์ของตนเอง

ในเดือนพฤษภาคม 2023 วัตกินส์ ประกาศเซ็นสัญญาสตรีมมิ่งแบบเอ็กซ์คลูซีฟกับแพลตฟอร์ม รัมเบิล โดยมีการจัดรายการคอลแล็ปกันกับ ไค ซิแนต และในเดือนมิถุนายน 2023 หลังจากความพยายามมากมาย วัตกินส์ก็ได้พบกับ คริสเตียโน่ โรนัลโด้ หลังจบแมตซ์ฟุตบอลที่ทีมชาติโปรตุเกสชนะทีมชาติบอสเนีย ด้วยคะแนน 3-0 โดยทั้งคู่ได้พบเจอกันในโรงจอดรถใต้ดินของสนามฟุตบอล อิชตาดียูดาลุช โดยวัตกินส์ดีใจอย่างเห็นได้ชัด และทั้งคู่ก็ได้ถ่ายภาพและทำท่าเอกลักษณ์ของโรนัลโด้ด้วยกัน

ในวันที่ 16 สิงหาคม 2023 ขณะที่วัตกินส์สตรีมสดเกม ไฟฟ์ไนตส์แอตเฟรดดี้ส์: Security Breach เขาก็ถูกตัวละครในเกมหลอกจนสะดุ้ง ลุกขึ้นจากเก้าอี้ และเขย่าอวัยวะเพศตนเองอย่างแรงหน้ากล้องจนทะลุออกมาจากกางเกงของวัตกินส์ ต่อหน้าผู้ชม 25,000 คน ด้วยความอับอาย วัตกินส์ จึงตัดสินใจหยุดสตรีมทันที ผู้ชมของวัตกินส์ได้ทำการอัดหน้าจอและนำไปเผยแพร่ต่อบนโซเชียลมีเดีย และมีการเรียกเหตุการณ์นี้ว่า "ไอโชว์มีต" และคำนี้ก็ได้ติดเทรนใน เรดดิต และ เอ็กซ์ แต่แม้จะเป็นการกระทำที่ตั้งใจหรือไม่ได้ตั้งใจ ยูทูปก็ไม่ได้ดำเนินการลงโทษช่องของวัตกินส์แต่อย่างใด ในเดือนธันวาคม 2023 วัตกินส์ได้ขึ้นชกมวยการกุศลกับ KSI หลังจากมีปากเสียงกันมาหลายปี และพวกเขาสามารถระดมทุนได้มากกว่า 50,000£ ซึ่งก็ได้มอบให้กับมูลนิธิ Anthony Walker Foundation

### 2024-ปัจจุบัน: การออกไปท่องเที่ยว, สตรีมเมอร์แห่งปี และ ความยอดนิยมอย่างต่อเนื่อง
ในวันที่ 23 กุมภาพันธ์ 2024 วัตกินส์ได้ลงแข่งขันในแมตซ์ฟุตบอลการกุศล "Match for Hope 2024" จัดขึ้นที่สนาม สนามกีฬาอะห์มัด บิน อะลี ที่ประเทศกาตาร์ ซึ่งวัตกินส์ก็ได้ลงเล่นให้ทีม Chunkz โดยวัตกินส์ถูกวิพากษ์วิจารณ์เนื่องจากการเสียบสไลด์ต่ออดีตนักฟุตบอลชาวบราซิล กาก้า

ในวันที่ 29 พฤษภาคม 2024 วัตกินส์ได้เข้าร่วมงานแข่งขันวิ่งไล่จับชีส Cooper's Hill Cheese-Rolling and Wake ในประเทศอังกฤษ ระหว่างการแข่งขันเขาได้รับบาดเจ็บที่ขา จึงทำให้ต้องเข้าโรงพยาบาล แต่เขาก็ยังได้อันดับที่ 4 ในการแข่งขัน ในเดือนมิถุนายน 2024 เขาได้พบเจอกับนายกรัฐมนตรีของแอลเบเนีย อีดี รามา 

ในวันที่ 3 กรกฏาคม 2024 วัตกินส์เดินทางไปประเทศนอร์เวย์ เพื่อสตรีมเที่ยวเหมือนครั้งก่อนๆ แต่ก็ต้องติดอยู่ในร้านขายของที่ระลึก เนื่องจากมีผู้คนมากมายข้างนอกร้าน และยังมีคนพยายามทุบประตูหลังของทางร้านเข้ามาจนกระจกแตก เขาได้ทำท่าดีใจของโรนัลโด้ ต่อหน้าผู้คนจากหน้ากระจกชั้นบนของร้าน เขากระโดดดีใจจนทำให้ข้อเท้าหัก เขาจึงต้องถูกส่งเข้าโรงพยาบาล ในระหว่างที่นำตัวขึ้นรถ เขาก็ถูกแฟนๆรุมโจมตี บางคนถึงกับปีนขึ้นไปบนรถตู้ของวัตกินส์ หรือรุมดึงผมของเขา หลังจากเกิดเหตุการณ์ เจ้าหน้าที่ตำรวจนอร์เวย์ปฏิเสธที่จะช่วยเหลือ วัตกินส์ จนกว่าเขาจะหยุดการสตรีม และวัตกินส์ก็ได้กล่าวว่าจะไม่กลับมาประเทศนี้อีก แต่ก็ได้กลับมาอีกครั้งในวันที่ 17 กรกฏาคม

ในวันที่ 3 สิงหาคม 2024 วัตกินส์ได้แสดงการกระโดดผาดโผนผ่านรถหรูสองคัน โดยมีแลมโบกินี่ และ แมคลาเรน ที่ขับมาด้วยความเร็วสูงในไมแอมี โดยวัตกินส์ได้ไลฟ์สดการแสดงผ่านยูทูปของตนเอง เพื่อพิสูจน์ความจริงของคริปวิดิโอเดิมก่อนหน้าที่เคยทำไว้ ไลฟ์สตรีมของวัตกินส์ถูกลบในวันที่ 5 สิงหาคม 2024 เนื่องด้วยเหตุผลที่ขัดต่อข้อกำหนดการให้บริการของยูทูป และในภายหลังไลฟ์สตรีมก็ถูกกู้คืน

ในเดือนกันยายน 2024 วัตกินส์ได้ประกาศทัวร์เอเชียตะวันออกเฉียงใต้ และในระหว่างทัวร์ วัตกินส์ได้ยอดซับถึง 30 ล้านและยอดวิวรวมของทั้งทัวร์ถึง 110 ล้านวิว และมีไลฟ์สตรีมของวัตกินส์ในขณะที่กำลังไปเที่ยวในประเทศอินโดนีเซียมียอดคนดูพร้อมกันรวมสูงสุด 1 ล้านวิว จึงทำให้วัตกินส์กลายเป็นสตรีมเมอร์พูดภาษาอังกฤษคนแรกที่มียอดคนดูรวมกันถึง 1 ล้านคน

ในเดือนพฤษจิกายน 2024 วัตกินส์ได้แพ้การแข่งขันวิ่ง 50 เมตร ให้กับนักวิ่งโอลิมปิกฤดูร้อน 2024 วิ่ง 100 เมตรชาย เหรียญทอง โนอาห์ ไลล์ส ซึ่งการแข่งขันจัดโดยมิสเตอร์บีสต์และในวันที่ 22 พฤษจิกายน วัตกินส์ก็ได้เริ่มทัวร์ออสเตรเลียและนิวซีแลนด์

ในเดือนธันวาคม 2024 วัตกินส์ได้เสนอชื่อเข้าชิง 3 รางวัลในงาน 2024 เดอะสตรีมเมอร์อะวอดส์ และชนะทั้งหมด และวัตกินส์ยังคว้ารางวัล "ครีเอเตอร์สายฟุตบอลยอดนิยม" จากโกล แชมป์เปี้ยนอะวอร์ดส์ อีกด้วย

ในวันที่ 10 มกราคม 2025 วัตกินส์ได้ประกาศทัวร์ทวีปอเมริกาใต้ และในวันที่ 28 มกราคม ในระหว่างทัวร์ที่ประเทศเปรู วัตกินส์ได้รับการประกาศให้กลายเป็นนายกเทศมนตรีกิตติมศักดิ์ของเมืองลิมา เป็นระยะเวลาชั่วโมงกว่าซึ่งถูกแต่งตั้งโดย ราฟาเอล โลเปซ อาลิอากา นายกเทศมนตรีของเมือง และวัตกินส์ยังถูกประกาศให้เป็น "ตัวแทนของเมืองลิมา"

ในวันที่ 14 กุมภาพันธ์ 2025 วัตกินส์ได้ลงแข่งขันในแมตซ์ฟุตบอลการกุศล "Match for Hope 2025" จัดขึ้นที่สนามกีฬา 974 ในประเทศกาตาร์ ในฐานะกัปตันร่วมของทีม Chunkz & IShowSpeed ซึ่งเจอกับทีม AboFlah & KSI โดยแมตซ์จบลงด้วยคะแนน 6-5 ทำให้ทีม AboFlah & KSI เป็นฝ่ายชนะ โดยแมตซ์นี้ สามารถระดมทุนได้มากกว่า 10.7$ ล้าน ซึ่งก็ได้มอบให้องค์กรการกุศลต่างๆ

ในวันที่ 5 มีนาคม 2025 วัตกินส์ได้ไปออกรายการ CBS Sports Golazo's เพื่อพูดคุยเกี่ยวกับการแข่งขันยูฟ่าแชมเปียนส์ลีก และในวันที่ 8 มีนาคม 2025 วัตกินส์ได้ลงเล่นฟุตบอลในแมตซ์การกุศล 2025 Sidemen Charity Match จัดขึ้นที่สนามกีฬาเวมบลีย์ ในกรุงลอนดอน ในฐานะกัปตันและผู้เล่นสำหรับทีม Youtube Allstars โดยวัตกินส์สามารถทำประตูแรกของเขาได้ในนาทีที่ 56 จากลูกโทษ และหลังจากนั้นวัตกินส์ก็ได้ยิงประตูปิดจบ จากการดวลลูกโทษ ทำให้ทีม Youtube Allstars กลับมาชนะอีกครั้งหลังจากแพ้ให้ทีม Sidemen นานกว่า 3 ปี

ในวันที่ 18 มีนาคม 2025 วัตกินส์ได้ประกาศทัวร์ที่ ประเทศจีน ฮ่องกง และไต้หวัน ในระหว่างทัวร์ มีรายงานสื่อของรัฐบาลจีนได้ยกย่องวัตกินส์สำหรับการ "ส่งเสริมความสัมพันธ์เชิงบวกระหว่างจีนและสหรัฐอเมริกา" และในระหว่างที่วัตกินส์กำลังทัวร์ฮ่องกง ก็ได้มีแฟนคลับรุมล้อมและคุกคามเขาอย่างมาก และยังมีการทำให้สถานีรถไฟฟ้าใต้ดินเทียนโห่วได้รับความเสียหายไปด้วย

#### การปรากฏตัวใน WWE
วัตกินส์ปรากฏตัวในคืนที่ 2 ของการแข่งขัน WWE เรสเซิลเมเนีย ครั้งที่ 40 ในวันที่ 7 เมษายน 2024 โดยวัตกินส์แต่งตัวเป็นขวดเครื่องดื่ม PRIME ในรอบศึกชิง แชมป์ยูเอส ในระหว่างแชมป์ โลแกน พอล, เควิน โอเวนส์ และ แรนดี ออร์ตัน โดยวัตกินส์ ได้เห่าใส่ออร์ตัน จนทำให้เขาไม่พอใจ จนเตะวัตกินส์ล้มลงพื้น และจับเขาทำท่า RKO ลงบนโต๊ะผู้บรรยาย จนวัตกินส์สลบไป และจากนั้นวัตกินส์ได้โพสวิดีโอ ที่อธิบายเหตุการณ์นี้ พร้อมทั้งถ่ายในขณะที่มีเฝือกคอสวมใส่อยู่

วัตกินส์ กลับมาอีกครั้งในวันที่ 29 เมษายน 2024 ในรายการ WWE Raw คู่กับ โลแกน พอล เพื่อมาประกาศการแลกเปลี่ยนตัวนักมวยปล้ำ ระหว่างค่ายรอว์ และ สแมคดาวน์ ในงาน 2024 WWE Draft

ในวันที่ 1 กุมภาพันธ์ 2025 วัตกินส์ได้ปรากฏตัวในศึก WWE รอยัลรัมเบิล โดยวัตกินส์ได้ลงแข่งขันแทน อากิระ โทซาวะ ซึ่งวางแผนว่าให้เขาเป็นผู้เข้าร่วมคนที่ 8 แต่เขาโดนคาร์เมโล เฮยส์ ฟาดศอกเข้าที่กระโหลก จนทำให้ลงแข่งต่อไม่ได้ วัตกินส์จึงได้ลงแข่งแทนโทซาวะ โดยเขาสามารถกำจัดโอทิสคู่กันกับ บรอน เบรกเกอร์ ได้ แต่หลังจากนั้นวัตกินส์ก็ถูกเบรกเกอร์กำจัดออกไป

## อาชีพนักดนตรี
ในเดือนสิงหาคม 2021 วัตกินส์ได้ปล่อยซิงเกิลแรกชื่อ "Dooty Booty" ลงในช่องยูทูปของตนเอง เพลงก็ได้รับความนิยมในแพลตฟอร์มยูทูปและอื่นๆ อย่าง ติ๊กต็อก ในเดือนพฤษจิกายน วัตกินส์ก็ได้ปล่อยอีกซิงเกิลชื่อ "Shake" ซึ่งมีแซมเปิลจากเพลง "Ready or Not" ของ Fugees และเพลง "Hit the Road Jack" โดย Ray Charles มิวสิควิดีโอเพลงนี้ได้ยอดเข้าชมสูงถึง 160 ล้านวิว

ในเดือนมิถุนายน 2022 เขาก็ได้ปล่อยอีกเพลงชื่อ "Ronaldo (Sewey)" หลังจากที่เขากลายเป็นแฟนตัวยงของ คริสเตียโน่ โรนัลโด้ และในเดือนพฤศจิกายน เขาปล่อยเพลง "World Cup" ภายใต้สังกัด วอร์เนอร์เรเคิดส์ เพื่อเฉลิมฉลองการแข่งขันฟุตบอลโลก 2022 ในวันที่ 7 กรกฎาคม 2023 วัตกินส์ สร้างความเซอร์ไพรส์ด้วยการปรากฏตัวเป็นแขกรับเชิญพิเศษในงานเทศกาล Rolling Loud 2023 จัดขึ้นที่ประเทศโปรตุเกส เขาร่วมแสดงเพลง "Shake", "World Cup" และ "Portuginies" โดยมี Ski Mask the Slump God แร็ปเปอร์ชาวอเมริกัน และ DJ Scheme โปรดิวเซอร์ชื่อดัง ร่วมแจมด้วย

ในเดือนมีนาคม 2024 วัตกินส์ได้ปล่อยเพลงใหม่ 4 เพลงในอีพีใหม่ชื่อ *Trip 2 Brazil*

## ผลงานเพลง
### EPs
* *Trip 2 Brazil* (2567)

### ซิงเกิล

## ผลงานการแสดง

## รางวัลและการเข้าชิง

## อ้างอิง

## แหล่งข้อมูลอื่น
* 
* 

หมวดหมู่:บุคคลจากซินซินแนติ
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2548
หมวดหมู่:ยูทูบเบอร์ชาวอเมริกัน
หมวดหมู่:แร็ปเปอร์อเมริกัน